Genade, M'Lord deur Lentulus | Bydraes | Woes - Kreatiewe platform vir Afrikaans
Titel: Genade, M'Lord
Datum gepubliseer: 02 Feb 2010
'n Kapelaan verskyn voor my in die Militere Hof op die ou-tradisionele aanklag van 'Conduct unbecoming an officer and a gentleman'. 'n Ernstige oortreding in militere konteks. Hy is in flagranto delicto bo-op 'n vroulike sersant in een van die Lugmag se VIP kamers by die menasie betrap.
Die sersant se man (ook 'n weermags lid en 'n 120kg stuk biltong) getuig dat hy die kapelaan poedelnakend bo-op sy ewe nakende vrou gevind het. Sy vrou het hom eerste gewaar daar sy op haar rug gele het. Sy het al gillende die kapelaan ('n kort mannetjie) van haar af weggestamp en hande-vier-voet nakend na haar man gekruip. Hy het haar agter die kop gevat en by die vertrek 'uitgehelp'.
Die ontstigte man draai toe terug om met die kapelaan te 'praat', maar die is skoonveld. Na 'n kort soektog, vind hy die kapelaan in die hangkas: nakend, op sy kniee en besig om te bid vir vergifnis...
Die eggenoot beweer hy het net gepraat. Die kapelaan voer aan dat sy lyf nou nog seer is.
Na die hof verdaag het, help die hof-ordonans my om my boeke kar toe te dra. Oppad merk hy droog op: Jy weet mos, Regter: 'n stywe voel het nie 'n gewete nie.
*Die leestekens wil nog steeds nie. Skyn my ek kort 'n nuwe keyboard.
Ons wag vir daai heerlike bundel!! Dié soort goed moet bewaar bly.
10 jaar 2 maande 1 dag 7 ure oud
Jy laat mens altyd glimlag met hierdie stories van jou.
10 jaar 2 maande 1 dag 17 ure oud
Elke hofsaak 'n storie op sy eie. Puik vertel.
10 jaar 2 maande 2 dae 9 ure oud
"Caught with your pants down" was darem goed vertel
10 jaar 2 maande 2 dae 17 ure oud
Dis iets met die bloedtoevoer te doen... Uitstekend geskryf, presies wat mens nodig het vir stres verligting!
10 jaar 2 maande 3 dae 7 ure oud
Giegie Skyn jou se jy - vra dat om genade omdat daar nie leestekens is nie. Leestekens maak nie saak nie, dis nog een van M'Lord happies wat ek so like like like. En inderdaad kon die hof-ordonans dit nie beter gestel het. Say it like it is Phil.
10 jaar 2 maande 3 dae 9 ure oud
Ja nee, 'n stywe gee net nekseer! probeer die kort-sleutels:
10 jaar 2 maande 3 dae 12 ure oud